R21 weer oopgestel ná protesaksie | Maroela Media
Foto: Via Netstar Traffic / Twitter
"Albei rigtings is nou weer oop vir gebruik," het sr.supt. Isaac Mahamba, woordvoerder van die Tshwane-metropolisie, aan Maroela Media gesê.
In dié stadium is daar nog niemand in hegtenis geneem in verband met die protesaksie nie.
Maroela Media het vanoggend berig 'n gedeelte van die R21-snelweg was gesluit ná betogers vroegoggend die pad versper het.
Aanvanklik was die noordelike en suidelike gedeelte van die snelweg naby die Nellmapius-afrit gesluit, maar beamptes kon daarin slaag om die suidelike baan van die snelweg weer vir verkeer oop te stel.
Alle bane van die noordelike gedeelte van die snelweg (in die rigting van Pretoria) was egter nog teen 07:00 tussen die Olifantsfontein- en Nellmapius-afrit vir verkeer gesluit.
Die rede vir die betoging is steeds nie duidelik nie. Op 'n foto wat van die betogers geneem is, kan 'n plakkaat met die woorde, "We need land", egter gesien word.
"Dit is moeilik om te sê, ons hoor so baie stories," het Mahamba laat hoor.
Mahamba het motoriste verseker dat die metropolisie op die toneel sal bly en die situasie sal monitor.
'My kind sal weer loop'
Pta-snelweg toe weens betogings
Hoe op aarde is "niemand in hegtenis nie"? Die ouens staan daar oop en bloot in die pad – gaan arresteer hulle.
as die polisie nie nie die oortreders kan of wil verwyder en hulle kry on die wet te gehoorsaam nie, hoort hulle nie in diens nie en behoort mense wie die wet kan toepas aangestel te word. fikile mbalula, kan ons hoor of jy die wet deur werkende poliëring gaan laat toepas? as iemand nie hulle werk wil doen nie wel, dan werk hulle nie.
Ja ons het vanoggend 3:30 almal wakker geword van 'n helse lawaai soos vragmotors hoeters blaas en polisie sirenes verby jaag. Die hele Elarduspark moes wakker le en luister na die barbaarse geraas met die gevolg dat almal vandag tam is en die verkeer vanoggend 'n gemors was. Nou wat presies het die mense van die omliggende area met land uit te waai? Dit maak mens lus om reg in eie hande te neem en daar te gaan uitkamp met iets lank wat lood spoeg.